**ПРАВИЛА ЗА РЕАЛИЗИРАНЕ**

**НА ПОДПРОГРАМА ЗА РАЗВИТИЕ НА ДЕТСКО – ЮНОШЕСКИЯ СПОРТ за 2023 година**

**Въведение:**

В изпълнение на Стратегия „София спортува“ и одобрена Подпрограма за развитие на детско-юношеския спорт с Решение № 903 по Протокол № 66 от 24.11.2022г. на Столичен общински съвет, са разработени правила за реализиране на подпрограмата, с цел подкрепа на детско-юношеските школи на спортните клубове, да реализират дейности през 2023 година, чрез финансово подпомагане от Столична община.

**І. НАСОКИ ЗА КАНДИДАТСТВАНЕ:**

1. Бенефициенти - с проект по Подпрограмата могат да кандидатстват спортни клубове, регистрирани за осъществяване на общественополезна дейност и членове на лицензирани спортни федерации, **развиващи олимпийски спортове.**
2. Проектното предложение се представя чрез попълнен Формуляр за кандидатстване, който включва представяне на спортния клуб, конкретни цели, обхват и целева група, график и срок за изпълнение на проекта, очаквани резултати, измерими показатели, брой участници. Към формуляра се прилагат:
	1. общ финансов план и финансов план по дейности на хартиен носител, заверен с подпис от лице, представляващо спортния клуб по регистрация;
	2. документи на хартиен носител, съгласно заложени изисквания на Подпрограмата – раздел VII, т.2, 2.1-2.11.

**Важно!** *при проверка на административна допустимост на проектното предложение и приложените документи, ако се установят липси, кандидатът бива информиран на представените контакти за липсващи документи и получава възможност да ги представи* ***в тридневен срок****. При не спазване на срока, проектното предложение не преминава на следващ етап за оценка на съответствие и ефективност.*

3.Съдържателен обхват/Допустими дейности и показатели по Проекта:

3.1. **дейност 1** - подготовка на спортисти от детско-юношеската школа, включени в проекта:

* пансионат за спортисти и треньорски кадри,;
* транспортни разходи за спортисти и треньорски кадри;
* застраховки за спортисти и треньорски кадри.

3.2. **дейност 2** - участие на спортисти от детско-юношеската школа, включени в проекта, в до 3 прояви от държавния спортен календар на съответната спортна федерация, които **не са** **финали на Държавни първенства**;

* пансионат за спортисти и треньорски кадри;
* транспортни разходи за спортисти и треньорски кадри;
* застраховки за спортисти и треньорски кадри;
* такса правоучастие за спортисти, в съответствие с регламента за участие в състезанието;

3.3. **дейност 3** - организиране и провеждане на спортни прояви и кампании за разширяване обхвата на детско-юношеската школа на спортния клуб, които не са включени в спортния календар на съответната спортна федерация – до 3 прояви: организационно, техническо, съдийско и медицинско обезпечаване, награден фонд за участниците – награди, купи, медали, грамоти. **За показател - рекламни материали се допуска планиране и разходване на средства, предоставени от Столична община, на стойност общо до 350 лв., за изработка на банер/и, транспарант/и, плакати, популяризиращи Подпрограмата и финансовата подкрепа на Столична община;**

3.4. **дейност 4** - участие на спортисти от ДЮШ в до 2 международни прояви, които са залегнали в спортния календар на съответната международна спортна организация, за които няма осигурено финансиране от националната спортна федерация и Министерство на младежта и спорта:

* такса правоучастие за спортисти и треньорски кадри, включени в проекта, в съответствие с изискванията на страната домакин и регламента на състезанието;
* пансионат за спортисти и треньорски кадри от детско-юношеската школа на кандидатстващия спортен клуб;
* пътни разходи на спортисти и треньорски кадри от детско-юношеската школа на кандидатстващия спортен клуб;
* транспортни разходи за спортно оборудване и екипировка, съобразно спецификата на спорта;
* медицински застраховки на спортисти и треньорски кадри от детско-юношеската школа на кандидатстващия спортен клуб.

3.5. **дейност 5** - материално-техническо осигуряване - стимулиране на спортисти от детско-юношеските школи чрез осигуряване на спортна екипировка, спортни уреди, пособия и друго оборудване, подпомагащо ефективната подготовка и тяхното спортно развитие;

3.6. **дейност 6** - наеми и консумативи за ползване на спортни обекти и спортни съоръжения със седалище на територията на Столична община, за периода на проектните дейности. Планираните средства не могат да надвишават 40% от общата стойност на средствата, за които кандидатства спортният клуб по Проекта. Одобрените средства не могат да бъдат разходвани за наем на спортни обекти и съоръжение - общинска собственост /например – спортна база на общински училища в гр. София/.

3.7. **дейност 7-** стимулиране на треньорски кадри, включени в проектните дейности. Планираните средства не могат да надвишават 20% от общата стойност на средствата, за които кандидатства спортният клуб по Проекта.

**Важно:** *Проектите на спортните клубове следва да включват минимум 4 /четири/ дейности от посочените, независимо от начина на финансиране (със собствени средства на спортния клуб или със средства по Подпрограмата)*

4. Изисквания при подаване на проектното предложение:

* представя се до 11 май 2023 г., в рамките на работния ден, съгласно обявена Процедура, в деловодството на Столична община - адрес: гр. София, Столична община, ул. „Московска” № 33.
* спазване на срока, посочен в обявата за кандидатстване;
* подробно разписан актуален формуляр, съобразно Насоки;
* приложен пакет от задължителните съпътстващи документи.
1. Не се допускат до оценяване проекти:
* регистрирани документи в деловодната система на Столична община, след крайния срок, посочен в обявата и процедурата за кандидатстване;
* попълнен на ръка формуляр за кандидатстване;
* непредставени в рамките на изискуемия тридневен срок, допълнителни документи, съгласно изисквания на Подпрограма, раздел VIII, т.1.2.

**II. УСЛОВИЯ И РЕД ЗА ФИНАНСИРАНЕ НА ПРОЕКТНИТЕ ПРЕДЛОЖЕНИЯ ЗА 2023 година**

1. Изпълнението на Подпрограмата се осигурява със средства от годишния бюджет на Столична община, дейност 714 „Спортни бази за спорт за всички”. Общият размер на Подпрограмата за 2023 г. възлиза на 900 000 лв.

За 2023 година, размерът на финансиране от бюджета на общината, съгласно Закона за прилагане на разпоредби на Закона за държавния бюджет на Република България за 2022 г., чл. 6, ал. 1., до приемането на Закона за държавен бюджет на РБ за 2023 г., следва да съответства на разходите по бюджета за същия период на 2022 г.

2. Максималният размер на средствата за финансиране на проекта по Подпрограмата е до 40 000 лева

3. Финансовите средства могат да бъдат планирани и разходвани само в дейности, включени в проекта на кандидатстващия спортен клуб и актуализирания финансов план към договор.

4. Собствен финансов принос на бенефициента - Подпрограмата отпуска безвъзмездно финансиране на проектите от Столична община при осигурено съфинансиране от страна на кандидатите. Отпуснатото безвъзмездно финансиране на проекти по Подпрограмата се изплаща по договор, при спазване на изискването за собствен финансов принос на кандидата в размер на **минимум 10 % спрямо одобрената сума за финансиране**.

**ВАЖНО:**

Дейностите по проекта, одобрени за финансиране, включват разходи само за участниците - картотекирани спортисти за 2023 г. до 18 годишна възраст и треньорски кадри към детско - юношеската школа на спортния клуб.

5. **Не се приемат** и одобряват разходи, които:

5.1. не са посочени във финансовия план към договора;

5.2. не са пряко свързани с изпълнението на дейностите по проекта и детско – юношеската школа на спортния клуб;

* 1. не са свързани с допустимите дейности;
	2. нямат обосновано представени количество и единична стойност;
	3. са финансирани по други Програми на Столична община за дейности, за които кандидатства СК по Подпрограма за развитие на ДЮС.

6. Одобрените финансови средства **НЕ могат да бъдат разходвани** за:

6.1. разходи, извършени извън срока на договора и/или извън дейностите и показателите, посочени в актуализиран финансов план, неразделна част от договора /приложение /;

6.2. дейности и разходи, които не са пряко свързани с участието на спортисти от детско – юношеската школа, в спортни прояви по съответния вид спорт, включени в проекта;

6.3. разходи за наеми и консумативи, които не са пряко свързани с дейностите и времетраенето на проекта;

* 1. разходи, договорени и осъществявани като външни услуги от юридически лица или еднолични търговци, в чиито органи за управление или собственици са представляващият финансираната организация, съпруг/ата и роднини по права линия;
	2. разходи за закупуване на материално и техническо оборудване, надвишаващи **840 (осемстотин и четиридесет) лв. с ДДС** – **единична стойност**, съгласно утвърдена счетоводна политика на Столична община. Допустимо е закупуване на техника и оборудване в размери над прага на ДМА, когато приносът на общината за закупуването им е в рамките на посочените лимити;
	3. разходи, за закупуване на **компютърна конфигурация** **и други подобни взаимосвързани активи, когато цялата конфигурация надвишава** **600 (шестстотин) лв. с ДДС**, съгласно утвърдена счетоводна политика на Столична община. Допустимо е закупуване на компютърна конфигурация в размери над прага на ДМА, когато приносът на общината за закупуването им е в рамките на посочените лимити;
	4. разходи финансирани по друг проект, програма или каквато и да е друга финансова схема, произлизаща от националния бюджет, бюджета на ЕС или друга донорска програма на Столична община;
	5. разходи за закупуване на спортна екипировка за треньорските кадри и длъжностни лица от спортния клуб.
1. **За да бъдат признати за допустими, разходите за осъществяване на проектите трябва да отговарят на следните изисквания:**
	1. да са извършени след влизане в сила Решението на Столичен общински съвет за финансиране на одобрените проекти на СК, до изтичане на срока на действие на договора, не по късно от 30 ноември 2023 година;
	2. да са обвързани с предмета на договора за безвъзмездно целево финансиране на проекта и да съответстват на одобрения бюджет за изпълнение на проекта;
	3. да са необходими и пропорционални на изпълнението на допустимите за проекта дейности;
	4. да са подкрепени със съответните разходооправдателни документи (и/или други счетоводни документи), съгласно националното законодателство, както и с друга документация доказваща получаването на стоки или услуги;
	5. да отговарят на изискванията на данъчно – осигурителното законодателство;
	6. разходите се считат за възникнали, когато стойността им е била фактурирана, платена и предметът доставен (в случай на стока) или изпълнен (в случай на услуга)

**ВАЖНО:**

Закупуването на спортна екипировка, спортни пособия и друго оборудване, подпомагащо ефективната подготовка на ДЮШ, следва да бъде съобразено с броя на картотекираните спортисти от ДЮШ на спортния клуб, съгласно представена информация за 2023 година.

Спортни клубове, които при отчитане на проектната дейност, включват участието на допълнително картотекирани през годината спортисти, представят копие на актуализирана картотека с отчетните документи, както следва:

* За индивидуални спортове - картотека за съответния спортист на ДЮШ за състезателна 2023 г.;
* За колективни спортове – представят картотека за спортно- състезателен сезон 2023/2024 г.

**III. ИНСТИТУЦИОНАЛНА ДОГОВОРЕНОСТ**

1. С Решение на Столичен общински съвет/СОС/ се одобряват и финансират проекти на спортни клубове по Подпрограма за развитие на детско – юношеския спорт за 2023 година. С Решението се одобрява Протокол на Експертната комисия, включващ информация за проекти на спортни клубове, които не са покрили изискванията за административна допустимост и не се предлагат за финансиране.

1. Уведомяване на спортните клубове с одобрени проекти и процедура по сключване на договори.

2.1. изготвяне и представяне от спортните клубове на актуализирани финансови планове, съобразно размера на одобрените с Решение на Столичен общински съвет средства по дейности – в срок от пет дни, от влизане в сила на Решението на Столичен общински съвет;

2.2. при финансиране на дейност „Наеми и консумативи за спортна база“ се представят документи за собственост, действащи договори за ползване или наем на спортен обект на територията на Столична община (срокът на договора следва да обхваща и периода на дейностите по проекта, съгласно актуализиран финансов план);

1. Реализиране на одобрените проекти от спортните клубове чрез изпълнение на дейностите по одобрен финансов план, съгласно сключен договор;

3.1. изпълнение на дейностите по одобрен финансов план, съгласно сключен договор;

3.2. при необходимост, по обективни причини и съобразно изисквания на Подпрограмата, спортният клуб може да отправи мотивирано искане за промяна в дейностите, включени в одобрен финансов план към договор.

4. Взаимните отговорности и задължения на Столична община и спортните клубове, свързани с изпълнение и отчитане на одобрените проекти по Подпрограмата се уреждат с договори, които се сключват в едномесечен срок от Решението на СОС за одобряването им.В договора за предоставяне на финансиране задължително се включват клаузи, относно точния размер на предоставените средства, условията за тяхното разходване, времеви план за разходване по дейности, както и размер на неустойката при нецелево използване на отпуснатите средства.

4.1. неразделна част от договорите са одобрените проекти и актуализиран финансов план – приложение към договора. Кандидатите, чиито проектни предложения са одобрени за финансиране, **следва в срок от пет дни**, **от публикуване на Решението на Столичен общински съвет на електронния портал на Столична община, рубрика „Спорт и младежки дейности“-Програми и Проекти**, **да представят актуализиран Финансов план,** изготвен съобразно размера на одобрените средства за безвъзмездно целево финансиране от Столична община. Линк: [Програма за развитие на детско-юношеския спорт - Портал на Столичната Община - Портал на Столичната Община (sofia.bg)](https://www.sofia.bg/childrens-and-youth-sports) ;

4.2. актуализираният финансов план се регистрира в деловодната система на Столична община, ул. Московска № 33;

4.3. периодът за изпълнение на дейностите по проекта е от влизане в сила Решението на Столичен общински съвет за финансиране на одобрените проекти на спортни клубове до края на изпълнение на дейностите, разписани в актуализирания финансов план (приложение) към договор, но не по-късно от 30 ноември 2023 г.;

4.4. спортният клуб, одобрен за финансиране по Подпрограмата, представя информация за намаляване на финансовите средства от родители (членски внос, дарения и др.) за учебно-тренировъчна дейност на спортистите от ДЮШ на спортни клуб, за периода на проектните дейности.

4.5. средствата за одобрените проекти за 2023 г. се превеждат на две плащания, съобразно сключен договор:

– 70% първоначално финансиране, в срок до 15 работни дни от датата на влизане в сила на договора

 – 30% второ плащане след отчитане на проектните дейности, в срок до 15 работни дни след одобрение на краен съдържателен и финансов отчет на проекта.

1. Промяна на финансови показатели и заложени дейности в актуализирания финансов план към Договор.При необходимост спортният клуб може да отправи мотивирано искане за промяна в дейности, включени в актуализиран финансов план към Договор, по обективни причини и съобразно посочени изисквания на Подпрограмата. Промяната предварително се съгласува от администрацията на Столична община, д-я „Спорт и младежки дейности“.

*Предложението за промяна се представя с уведомително писмо-заявление (по образец) до заместник-кмета на Столична община, Направление „Култура, образование, спорт и младежки дейности“, което се регистрира в деловодство на Столична община – ул. „Московска” 33,* ***най - малко 7 /седем/ дни*** *преди реализиране на дейността.*

 ***Електронен адрес за кореспонденция на Подпрограмата –******programasofia2018@abv.bg***